Kucing Galak ("Acalypha indica") ya iku herba semangsa saka kulawarga "Acalypha". Ing basa Indonésia, sinebut uga kanthi jeneng suket Anting-anting, Kucing-kucingan lan Oyot kucing. Diwènèhi jeneng mangkono, amarga wit iki disenengi déning kucing lan kirik, utamané ana ing oyoté. Tanduran iki gampang tuwuh ana ing pinggir dalan, lapangan suket, lan sikil gunung. Dhuwuré suket iki 30-50 cm lan oyoté srabut. Godhongé bentuké lonjong lan pinggiré ana eri. Kembang lan wohé cilik-cilik.